Սենդի Չիքս

**Սենդի Չիքս (**), ամերիկյան անիմացիոն կատակերգական «Սպունգ Բոբ Քառակուսի Տաբատ» մուլտսերիալի և նույնանուն Nickelodeon ֆրանշիզայի գեղարվեստական կերպար։ Սենդիին հնչյունավորում է Քերոլայն Լոուրենսը (), այն առաջին անգամ հայտնվել է «Թեյը փչակում» () սերիայում, որը ցուցադրվել է 1999 թվականի մայիսի 1-ին։ Սենդիին ստեղծել և նախագծել է կենսաբան և անիմատոր Սթիվեն Հիլենբուրգը, որը նաև մուլտսերիալի ստեղծողն է։ Սենդին ներկայացվում է որպես խելացի սկյուռ, կրում է սուզորդական հանդերձանք և ապրում է ջրի տակ։

Կերպարը դրական արձագանքների է արժանացել մուլտսերիալի երկրպագուների կողմից։ Սենդին հայտնվել է «Սպունգ Բոբ Քառակուսի Տաբատի» բազմաթիվ հրատարակություններում, խաղալիքներում և այլ ապրանքատեսակներում։ Նա նաև կա սերիալի երեք ֆիլմերում։

## Դերը ''Սպունգ Բոբ Քառակուսի Տաբատում''
Սենդին Սպունգ Բոբ Քառակուսի Տաբատի մտերիմ ընկերն է։ Նա հպարտ է, որ Տեխասից է և խոսում է հարավային առոգանությամբ։ Սենդին ջրի տակ մնալու համար բնակվում է գմբեթանման տանը և իր տանից դուրս գտնվելու ժամանակ կրում է սուզորդական հանդերձանք։ Գմբեթի ներսում նրա առօրյա հագուստը կանաչ ու մանուշակագույն լողազգեստն է։ Ինչպես երևում է «Թեյը փչակում» սերիայում, մյուս կերպարները  Սենդիի տուն այցելելիս պետք է կրեն «ջրային սաղավարտներ»։ Սենդին ունի բացառիկ գիտական հմտություններ, օրինակ՝ բարդ գյուտեր ստեղծելու ունակություն։ Նա դրսևորում է կոպիտ և «տղայական» բնավորության գծեր ու հետաքրքրություններ. տիրապետում է կարատեին, զբաղվում է բոդիբիլդինգով և ռոդեոյի չեմպիոն է։ Նա նաև Պատրիկ Աստղի՝ Սպունգ Բոբի լավագույն ընկերոջ և հարևանի մտերիմ ընկերն է, թեև երբեմն նյարդայնանում է նրանից՝ ինչպես Սկվիդվարդը։

## Պատմություն և զարգացում
### Ստեղծում և դիզայն
Սթիվեն Հիլենբուրգը սիրել է օվկիանոսը և սկսել է զարգացնել իր գեղարվեստական ​​ունակությունները դեռ մանկուց։ Քոլեջում նա ուսումնասիրել է ծովակենսաբանություն և արվեստ։ 1984 թվականին քոլեջն ավարտելուց հետո միացել է Օվկիանոսային ինստիտուտին, որտեղ էլ նրան այցելել է կոմիքս գրքի՝ «Միջալիքային գոտին» () ստեղծելու գաղափարը, որի արդյունքում «Սպունգ Բոբ Քառակուսի Տաբատն» է ստեղծվել։ 1987 թվականին Հիլենբուրգը դուրս է եկել ինստիտուտից՝ անիմացիայի բնագավառում կարիերա սկսելու համար։

Էքսպերիմենտալ անիմացիայի ուսումնասիրություններից մի քանի տարի անց՝ Կալիֆոռնիայի արվեստի ինստիտուտում անիմացիոն փառատոնում Հիլենբուրգը հանդիպել է Ջո Մյուրեյին՝ «Ռոկոյի նոր կյանքը» () սերիալի ստեղծողին։ Մյուրեյը Հիլենբուրգին առաջարկել է սերիալի ռեժիսորի աշխատանք է առաջարկել։ «Ռոկոյի նոր կյանքը» սերիալի գրող Մարտին Օլսոնը կարդացել է «Միջալիքային գոտին» և խրախուսել Հիլենբուրգին ստեղծել հեռուստասերիալ նույնատիպ գաղափարով։ Այդ պահին Հիլենբուրգը դեռ չէր մտածում իր սերիալը ստեղծելու մասին, բայց շուտով հասկացել է, որ դա իր համար մեծ հնարավորություն կարող է լինել։ «Ռոկոյի նոր կյանքը» սերիալի արտադրությունը ավարտելուց հետո՝ 1996 թվականին, Հիլենբուրգը սկսել է աշխատել «Սպունգ Բոբ Քառակուսի Տաբատի» վրա։

Սենդին ցուցադրվել է այն դրվագներում, որտեղ նա փչակում է։ Յուրաքանչյուր անգամ, երբ ջրային արարածները այցելում են նրա տուն, նրանք պետք է կրեն ջրով լցված սաղավարտներ։ Սենդին հետազոտող և գյուտարար է։ Նա նաև ռոդեոյի չեմպիոն է, ունի մի շարք սպորտային հետաքրքրություններ, ինչպիսիք են սենդբորդը և կարատեն։ Սկզբնապես, Թիմ Հիլի և Հիլենբուրգի կողմից գրված սցենարի մեջ Սպունգ Բոբը և Սենդին ռոմանտիկ զույգ են, բայց դա արագ հանվել է սերիալից։

### Հնչյունավորում
[աջից|մինի|262x262փքս|Սենդի Չիքսի կերպարը հնչյունավորող դերասանուհի [Քերոլայն Լուրենս]]
Դերասանուհի Քերոլայն Լոուրենսը հնչյունավորում է Սենդի Չիքսին։ Լոուրենսը ստացել է Սենդիի դերը Լոս Անջելեսում՝ Լոս Ֆելիզում գտնվելու ժամանակ։ Նա այդ ժամանակ հանդիպել է քասթինգի տնօրեն Դոննա Գրիլոյին։ Լոուրենսը իր ընկերոջ հետ էր, ով ճանաչում էր Գրիլոյին, և ասել է, որ Լոուրենսն ունի հետաքրքիր ձայն։ Գրիլոն Լոուրենսին բերել է փորձերին, և նա ստացել է դերը։

Լոուրենսն ասել է. «Ես շատ եմ սիրում այս գործը։ Ոչ միայն կարող եմ կարդալ սցենարը, այլև կարող եմ տեսնել, թե ինչ են մտածում նկարիչները․․․Ես փորձում  եմ այնպես անել, որ սցենարը կենդանություն առնի հնչյունավորելիս»։

Պրեսլի Ուիլյամսը հնչյունավորել է երիտասարդ Սենդիին «Սպունգ Բոբը՝ փախուստի մեջ» ֆիլմում։

## Արձագանքներ
The New York Times-ի կինոքննադատ Ա. Օ. Սքոթը «Սպունգ Բոբ Քառակուսի Տաբատ» ֆիլմի իր գրախոսության մեջ ասել է, որ Սենդին շոուի իր ամենասիրելի կերպարներից է ինչպես Սքվիդվարդ Շոշափուկները և Միսիս Փաֆը։

## Այլ մեդիայում
Սենդին ներառվել է SpongeBob SquarePants-ի հետ կապված տարբեր ապրանքներում, ներառյալ սեղանի խաղեր, գրքեր, փափուկ խաղալիքներ և առևտրային քարտեր։ Նա նաև խաղային կերպար է մի քանի SpongeBob խաղերում, ինչպիսիք են Battle for Bikini Bottom-ը։ Սենդին նաև հանդես է գալիս  Nickelodeon All-Star-ում։ «Sandy's Blasting Bronco» ատրակցիոնը բացվել է ամերիկյան Dream Mall-ի Nickelodeon Universe թեմատիկ այգու կողքին 2019 թվականին։ Այս ատրակցիոնն առաջինն է, որն անվանվել է անվանվել կերպարի պատվին։

Սենդին հանդես է որպես Nickelodeon-ի  այլընտրանքային հեռարձակման Super Bowl LVIII ֆուտբոլային խաղի մեկնաբան։

### Փրկելով Բիկինի Բոթոմը։ Սենդի Չիքսի ֆիլմը
Saving Bikini Bottom. The Sandy Cheeks-ը Սենդիի մասնակցությամբ CGI/Live-action հիբրիդային  ֆիլմ է և ներկայումս արտադրվում է Նեթֆլիքսի համար։ Այս ֆիլմը Սպունգ Բոբի երեք ֆիլմերից մեկն է։ Ֆիլմի մասին ի սկզբանե հայտարարվել է 2021 թվականի մայիսին, իսկ դրա անվանումը հայտնի է դարձել 2022 թվականի նոյեմբերի 26-ին։

## Ծանոթագրություններ


Կատեգորիա:1999 հայտնություններ
Կատեգորիա:Հորինված ամերիկացիներ
Կատեգորիա:Հորինված խոսող կենդանիներ
Կատեգորիա:Հորինված կենդանիներ
Կատեգորիա:Մուլտֆիլմերի կերպարներ
Կատեգորիա:Ֆիլմերի հերոսներ